Bon à Vie | LekkeSlaap
Bon à Vie is in Gonubie, 'n ontluikende en gewilde vakansiebestemming naby Oos-Londen. Dit is die ideale plek vir sakereise, vakansie, sportgebeure, besoeke aan familielede of net om oor te bly. Bon à Vie kan ook groter groepe akkommodeer (tot 15 gaste) tydens die feesseisoen. Ervaar die luuksheid van die moderne, ten volle toegeruste, rookvrye B&B- of selfsorg-eenhede teen billike tariewe.
Die tuin-eenheid het sy eie ingang en omheinde tuin en het slaapplek vir 3 gaste. Die eenheid beskik oor 'n slaapkamer met 'n koningingrootte-bed en 'n oopplan-kombuis en -sitarea. Die leefarea het 'n TV met DStv, 'n vierplaatstoof, mikrogolf, yskas en vrieskas.
Die tweeslaapkamer-eenheid het sy eie ingang en toesluitmotorhuis en het slaapplek vir 4 gaste. Die eerste slaapkamer het 'n koningingrootte-bed en 'n en suite-badkamer met 'n bad en stort. Die tweede slaapkamer het 'n dubbelbed en 'n en suite-stort. Daar is ook 'n kombuis, sitkamer en eetkamer.
Ander geriewe op die perseel: ontbyt op versoek, 'n swembad, Jacuzzi, wasgoeddiens, pendeldiens op versoek, internetgeriewe en braaigeriewe.
Besienswaardighede en doendinge in die omgewing: Hemingways Mall, Vincent Park, kanovaart, motorverhuring, visvang, wildritte, restaurante, skubaduik, tennis en waterski. Bon à Vie is ook naby Gonubie-strand se riviermonding met sy houtpaadjie.